Temat kryesore të 2018-ës në Kongresin amerikan
Kongresi u mbizotërua nga debatet rreth Gjykatës së Lartë, emigracionit dhe zgjedhjet
2018-a ishte një vit zgjedhor i rëndësishëm për zgjedhjet e Kongresit dhe republikanët e filluan vitin me synimin për të nxjerrë në pah shkurtimet e taksave dhe rritjen e fortë ekonomike. Por debatet në Kongres gjatë vitit 2018 u dominuan nga shqetësimet në lidhje me privatësinë e të dhënave në internet, reformën e imigracionit dhe betejën për emërimin e kandidatit për në Gjykatën e Lartë, Brett Kavanaugh. Korrespondentja e Zërit të Amerikës, Katherine Gypson i hedh një vështrim këtij viti të rëndësishëm në Kongress. Ishte momenti kulmor për lëvizjen MeToo në Kongres. Akuzat e zonjës Ford për sulm seksual e vunë në pozita mbrojtëse gjykatësin federal Brett Kavanaugh, kandidatin e Presidentit Trump për anëtar të Gjykatës së Lartë. Përkundër protestave dramatike, Kavanaugh u konfirmua me një rezultat të ngushtë nga senati i kontrolluar nga republikanët. Debatet e ashpra për emërimin e tij nxorën në pah ndarjet partiake dhe pothuajse bllokuan Uashingtonin. Republikanët dhe demokratët shkëmbyen akuza me njëri-tjetrin në luftën për miratimin e buxhetit. pyeste udhëheqësi i pakicës demokrate, senatori Chuck Schumer. Politika partiake u la mënjanë tre herë për t’u bërë nderime shtetërore në ndërtesën e kongresit pastorit Billy Graham, Senatorin John McCain dhe ish-Presidentin George Herbert Walker Bush, të cilët u ndanë nga jeta këtë vit. Ligjvënësit shpenzuan shumicën e vitit duke bërë fushatë për rizgjedhje, por republikanët mësuan se arritja e tyre legjislative e vitit 2017 nuk krijoi entuziazëm tek votuesit. thotë Molly Reynolds nga Instituti Brookings. Në Uashington, krerët e mediave sociale u përpoqën të riparonin dëmin e shkaktuar nga lajmet e rreme dhe ndërhyrjet e huaja, ndërkohë që ligjvënësit po përpiqeshin të gjenin zgjidhje për probleme të reja. tha Mark Warner, senator demokrat nga Virxhinia. Politika e ndarjes së familjeve nga administrata e Presidentit Trump në kufirin SHBA-Meksikë ushqeu betejat e vazhdueshme mbi imigracionin. Presidenti Trump tha se politika ishte vendosur nga presidentët e mëparshëm, por demokratët nuk ishin dakord më këtë. tha udhëqësja e demokratëve në Dhomën e Përfaqësuesve, Nancy Pelosi. Dhe fati i të ashtuquajturve Endërrimtarë (Dreamers), më shumë se 800,000 të rinj pa dokumente të sjellë në Shtetet e Bashkuara si fëmijë, vazhdon të jetë në rrezik. tha Mitch McConner, udhëheqësi i shumicës republikane në senat. Republikanët në senat kanë bërë përparim në miratimin e emërimeve të rëndësishme në sistemin gjyqësor, por kanë patur edhe dështime. Kjo shpresë mori fund kur demokratët fituan kontrollin e Dhomës së Përfaqësuesve në zgjedhjet e nëntorit për kongres. Viti po përfundon ashtu siç filloi, me një betejë mes dy partive për financimin e qeverisë, që është dominuar nga mosmarrëveshjet mbi çështjen e imigracionit.